**La observatorul multelor stele**

*Constantin Ciuca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Era noapte și mă uitam la stele

prin chiar ochiul stâng

al iubitei mele.

Zic, ce limpede se vede prin clarul ochiului tău

cerul şi luna,

multele stele,

parca as fi într-un observator

instalat în atmosferă

în interiorul unei nacele.

Nu știu de ce îmi era asa dor

de iubita care era chiar lângă mine…

Am zis atunci hotărât: aici în observator

am sa te cos de coastele mele

bine, bine, bine.

Am scos de la piept

un ac făcut din rază de lună

şi în lumina fermecată a nopții,

chiar printr-o stea,

am început să cos împreuna

inima ei

de inima mea.